  Анжелика Тихонова корреспондент 22-тӥ куарусёнэ Удмуртиын +13 градусозь луоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортэ. Пуксёнэ пильмаськылоз, сайкиськылоз, дырын-дырын зорылоз, куд-ог интыосын золгес. Тӧл лымшор но шундыпуксён вискысь 9-14 метре пельтоз. Нуназе +8…+13 градус луоз. Омыр зӥбет луло узвесь юбоя 738 миллиметр луоз, омырлэн мускытлыкез – 87 процент. Тодэ вайытом, арня шорысен Удмуртиын шунытгес кариськыны кутскоз. Тегъёс: Ижкар МЧС Удмуртия инкуазь сӥзьыл  